अब भी नोटबंदी का असर, 15 दिन बाद मिल रहा उपज का भुगतान
किसानों की रैली से आवागमन हुअा बाधित
भास्कर संवाददाता|सिरोंज
भारतीय किसान संघ का महत्वपूर्ण सम्मेलन सोमवार को पंडित चंद्रमोहन शर्मा स्मृति सभागार में हुआ। अपनी मांगों को लेकर संघ ने नगर में प्रदर्शन रैली निकाली। रैली के बाद संघ ने सीएम को संबोधित एक ज्ञापन भी तहसीलदार को सौंपा।
भारतीय किसान संघ के तहसील स्तरीय सम्मेलन का आयोजन सोमवार को कुरवाई रोड स्थित पंडित चंद्रमोहन शर्मा स्मृति सभागार में हुआ। दोपहर 12 बजे से शुरू हुए सम्मेलन में मौजूद वक्ताओं ने किसानों की समस्याओं को लेकर अपनी बात रखी। इन समस्याओं के निराकरण के लिए केंद्र एवं प्रदेश सरकार के रवैये पर नाराजगी भी जताई। संगठन मंत्री मनीष शर्मा ने कहा कि देश की अर्थव्यवस्था की रीढ़ किसान है। सबसे ज्यादा परेशान किसान ही है। नोट बंदी के बाद यदि किसी वर्ग को सबसे ज्यादा परेशानी उठाना पड़ी है तो वह किसान ही है। तहसील अध्यक्ष वीरेंद्र पालीवाल ने कहा कि मंडी में चैक पद्धति से किसानों को उनकी उपज का भुगतान किया जा रहा है। देश का अधिकांश किसान बैंकिंग प्रक्रिया से अवगत नहीं है। इस कारण उन्हें खासी परेशानी का सामना करना पड़ रहा है। किसानों को उनकी उपज का भुगतान 15 दिन बाद तक मिल रहा है। इस प्रक्रिया में सुधार होना बेहद जरूरी है। सम्मेलन को संभागीय उपाध्यक्ष भगवानसिंह रघुवंशी, जिलाध्यक्ष राजकुमार बघेल तथा अशोक शर्मा के साथ ही अन्य वक्ताओं ने भी संबोधित करते हुए किसानों को उनकी उपज का सही भुगतान दिलवाने की मांग की।
तहसील में भी कार्यकर्ताओं द्वारा किसानों की समस्याओं को लेकर जोरदार नारेबाजी की गई। इस दौरान संघ द्वारा मुख्यमंत्री को संबोधित एक ज्ञापन भी तहसीलदार कमल सिंहसार को सौंपा। ज्ञापन का वाचन तहसील अध्यक्ष वीरेंद्र पालीवाल ने किया। ज्ञापन में केसीसी ऋण भुगतान की अंतिम तारीख 28 मार्च से बढ़ाकर 30 अप्रैल किए जाने, मंडी में किसान की उपज का भुगतान आरटीजीएस अथवा एनईएफटी से किए जाने तथा अनाज की तौल सीधे ट्राली में से बोरा भरवाकर करने की मांग की गई है।
पदाधिकारी हुए घोषित
संगठन में रवि शर्मा को उपाध्यक्ष, मनोज शर्मा को मीडिया प्रभारी तथा प्रेमसिंह बघेल, वचनसिंह, चंद्रमोहन शर्मा, सुनील बघेल, चंद्रमोहन यादव, भारतसिंह तथा हिम्मतसिंह रघुवंशी को सदस्य बनाया है।
सम्मेलन के बाद टूू व्हीलर से निकाली वाहन रैली
दोपहर तीन बजेे तक आयोजित कार्यकर्ता सम्मेलन के उपरांत सभागार से ही प्रदर्शन रैली भी निकाली गई। रैली में शामिल किसान टू व्हीलर पर सवार थे। सभी किसान हित से जुड़े नारे लगाते हुए चल रहे थे। यह रैली छतरी चौराहा, बामौरा रोड, कठाली बाजार, सर्राफा बाजार, कपड़ा बाजार, चांदनी चौक, राज बाजार तथा लटेेरी रोड होता हुआ तहसील परिसर पहुंचकर समाप्त हुआ। जहां से भी यह रैली निकली वहां पर करीब पंद्रह मिनट तक आवागमन बाधित बना रहा।
केसीसी ऋ ण भुगतान की तिथि 30 अप्रैल किए जाने की मांग रखी
भारतीय किसान संघ ने किसानों की समस्याओं को लेकर रैली निकाली तथा प्रदर्शन किया।
hin_Deva hin_Deva mag_Deva hin_Deva hin_Deva hin_Deva bho_Deva mai_Deva bho_Deva hin_Deva hin_Deva hin_Deva